GiliGold/VAD_KnessetCorpus huggingface dataset:
ישראל כץ: אני רוצה לדייק: מי בעד אישור מועמדותו של עורך-הדין מרדכי בס לתפקיד מנכ"ל משרד מבקר המדינה?
ישראל כץ: ה צ ב ע ה הבקשה, לאישור מועמדותו של עורך-הדין מ' בס לתפקיד מנכ"ל משרד מבקר המדינה, התקבלה פה אחד.
ישראל כץ: הבקשה אושרה פה אחד.
ישראל כץ: אנו מנצלים את ההזדמנות לאחל הצלחה למנכ"ל שאיננו כאן.
מבקר המדינה אליעזר גולדברג: אמסור לו.
ישראל כץ: (פניה מס' 3 לוועדה)
ישראל כץ: חבר-הכנסת ליצמן איננו כאן, והוא רצה להיות בדיון בנושא רשות הטבע והגנים.
יוסף יצחק פריצקי: עתה, העברות תקציביות.
ישראל כץ: אחת מהן היא בנושא התפלת מי ים.
יוסף יצחק פריצקי: מתי מבקר המדינה מביא את מדיניות התקציב שלו?
ישראל כץ: האם מדובר בהקצבת כסף להתפלה?
א' ימיני: זה מכרז.
יוסף יצחק פריצקי: כמו כן, מדובר במרכז ייבוא מים.
ישראל כץ: מדובר ב-2.3 מליוני שקל - תקציב יעוץ למרכז להתפלת מי ים.
א' ימיני: אני ארז ימיני.
א' ימיני: יושבות היום שתי ועדות מכרזים.
א' ימיני: ועדת מכרזים אחת היא ליבוא מים, שזה ל-50 מליון קוב באשקלון, ואם נצטרך - עוד 60 מליון קוב נוספים שיחליט עליהם שר האוצר.
מיכאל קליינר: לא הבנתי.
א' ימיני: כיום, יש החלטות לגבי 50 מליון קוב בשנה באשקלון כדי להתפיל מים, ויצא כבר המכרז.
א' ימיני: ב-20 במאי כבר ישלחו המציעים את הצעותיהם.
א' ימיני: בנוסף, הוחלט שוועדת המכרזים הזו תכין גם את המכרזים הנוספים.
א' ימיני: דובר: זה עוד 60 מליון קוב.
א' ימיני: בינתיים, לעוד 60 מליון קוב.
א' ימיני: אם יידרש עוד, יהיו עוד.
יוסף יצחק פריצקי: האם זה ייבוא או התפלה?
א' ימיני: זו התפלה.
א' ימיני: לגבי ייבוא, יושבת גם ועדת מכרזים שבוחנת בכלל את האפשרות האם זה יהיה כלכלי ביחס להתפלת מי ים.
א' ימיני: לגבי הוועדות האלה, אנו מחוייבים ביעוץ, ויועצים עולים כסף.
יוסף יצחק פריצקי: האם התקשרתם עם היועצים במכרז?
א' ימיני: התקשרנו גם עם יועצים במכרז.
יוסף יצחק פריצקי: האם המשרד הוציא מכרז ליועצים?
א' ימיני: משרד התשתיות הלאומיות הוציא מכרז ליועצים של התפלת מים.
א' ימיני: לגבי ייבוא מים, מכיון ש"מקורות" היא יועץ, יש פטור ממכרז.
א' ימיני: מדובר פה על מימון שכר הטירחה.
מיכאל קליינר: האם "מקורות" היא יועץ לייבוא או להתפלה?
א' ימיני: לייבוא.
יוסף יצחק פריצקי: מה היא החלוקה?
יוסף יצחק פריצקי: מתוך 2.3 מליוני השקלים כמה הולך להתפלה וכמה - לייבוא?
יוסף יצחק פריצקי: א' ימיני: בסך-הכל, בשנה שעברה תיקצבנו ב-1.5 מליוני שקלים, התפלת מי ים, את היועצים לוועדת המכרזים.
יוסף יצחק פריצקי: השנה תיקצבנו בעוד 1.5 מליוני שקלים עבור התפלת מים.
יוסף יצחק פריצקי: כ-800 אלף שקל יעלה בערך המכרז של ייבוא מים.
יוסף יצחק פריצקי: האם אלה אותם יועצים כל הזמן להתפלת המים?
א' ימיני: להתפלת המים מדובר באותם יועצים שהרחיבו את ההתקשרות, כי יש להם כבר את המיומנויות.
יוסף יצחק פריצקי: האפשר לדעת מי הם?
א' ימיני: בהחלט.
א' ימיני: שני היועצים הראשיים הם משרד עורכי-הדין יוסי לוי לגבי המכרז, ו"אדם טכנולוגיה" שהם היועצים הטכניים.
א' ימיני: יועצים נוספים הם לפי דרישה, למשל: יועץ ביטוח וכו'.
מיכאל קליינר: קודם, אמרת בכלל בדיקת היתכנות של ייבוא מים, ועכשיו כשהצגת את 800 אלף השקל אמרת כבר "להוצאת מכרז ליבוא מים".
א' ימיני: אסביר את עצמי.
א' ימיני: לגבי המכרז לייבוא מים, קודם כל מכינים את מסמכי מכרז כדי לא לאבד זמן.
א' ימיני: אבל, יחד עם זאת, אם יתברר שעלות הבאת מים לתורכיה יותר גבוה מהתפלת מי ים, לא נביא מים בכל מחיר.
מיכאל קליינר: מה עם אלמנט הזמן?
א' ימיני: אין הבדל רציני מהותי.
יוסף יצחק פריצקי: שאלה פשוטה - למעשה, אתה קונה שירותי כוח-אדם.
יוסף יצחק פריצקי: אתה קונה שירותי יעוץ כאלה ואחרים.
יוסף יצחק פריצקי: האין שירותים כאלה במשרד?
יוסף יצחק פריצקי: יש יועץ משפטי למשרד התשתיות.
א' ימיני: אסביר את הבעיה.
א' ימיני: היועצים המשפטיים של המשרדים אכן יושבים בוועדות המכרזים, אבל יש מה שנקרא: "לחסוך פרוטה ולהפסיד שקל", כי מדובר פה במידע טכנולוגי שלא קיים במשרדי ממשלה ולשם כך אנו צריכים את היועצים הטכנולוגיים.
א' ימיני: מדובר במידע משפטי שהוא מאד יחודי לתחום עסקי מסויים שלא תמיד נמצא בלשכות משפטיות של משרדי הממשלה.
א' ימיני: י' פריצקי: נשגב מבינתי להבין זאת.
ישראל כץ: האם יש עוד שאלות?
ישראל כץ: ה צ ב ע ה פניה מס' 3 לוועדה נתקבלה.
ישראל כץ: פניה מספר 3 לוועדה אושרה.
איתן כבל: יצאתי לשניה, ורציתי לשאול משהו.
ישראל כץ: שאלתי האם יש מישהו שרוצה לשאול.
איתן כבל: לא ידעתי מה הנושא והאם מדובר ברשות הגנים.
ישראל כץ: מדובר בהתפלת מי ים.
איתן כבל: אם אגף התקציבים מציג זאת פה, אחסוך את שאלתי.
מיכאל קליינר: אם כך, אפשר לאשרר את ההצבעה.
ישראל כץ: אישור הפניה הוא בתוקף.
ישראל כץ: שינויים בתקציב לשנת ‏2001 (פניה מס' 2 לוועדה)
ישראל כץ: עתה, פניה מס' 2 לוועדה.
ישראל כץ: איפה חבר-הכנסת ליצמן שביקש לקיים כאן דיון בנושא או לדחות?
ישראל כץ: מדובר ברשות הטבע והגנים - סיוע של עשרים מליון שקל, עקב המשבר בתיירות הנכנסת, ולממן פעולות של הרשות להגבלים עסקיים בהיקף של מליון שקל.
מיכאל קליינר: אם הוא איננו, זה מאושר - לא?
יוסף יצחק פריצקי: מדובר במליון שקל לרשות ההגבלים העיסקיים ועוד עשרים מליון שקל לרשות הטבע והגנים.
ס' אלחנני: כל הרשויות הסטטוטוריות מופיעות בסעיף תקציבי אחד.
מיכאל קליינר: חבר-הכנסת ליצמן ביקש לעכב רק את נושא רשות הטבע והגנים - לא?
ישראל כץ: למי כפופה רשות הטבע והגנים?
יוסף יצחק פריצקי: למשרד ראש הממשלה.
דובר: המשרד לאיכות הסביבה.
א' תמרי: שניהם רשויות פיתוח, ורשויות פיתוח נמצאות בסעיף- - -
ישראל כץ: נמצא כאן נציג של המשרד לאיכות הסביבה.
מיכאל קליינר: היה צריך להעביר זאת לתיירות, אבל זה לא הסתייע.
מיכאל קליינר: היו"ר ישראל כץ: וזאת, מפני שנפרדת מחבר-הכנסת גנדי.
מיכאל קליינר: אחרת, היה לו יותר כוח.
ישראל כץ: האם חבר-הכנסת ליצמן בבניין?
ישראל כץ: האם מישהו מנסה לאתרו?
א' תמרי: ארחיב יותר על נושא הרשות, אם תבקשו.
א' תמרי: לגבי רשות ההגבלים העיסקיים, מדובר בעיקר בתיקצובים של שכר חוקר ושני כלכלנים שעבדו 18 חודשי עבודה, ותיקצוב מהשכר שתוקצב בחסר, וזה בא לאפשר להתקדם במספר חקירות שהתעכבו עד עכשיו עקב המחסור בכוח-אדם.
ישראל כץ: האם זה בתחומים של טבע וגנים?
יוסף יצחק פריצקי: הוא מדבר על רשות ההגבלים העיסקיים.
ישראל כץ: כלומר, הנושאים כלל לא קשורים זה לזה.
א' תמרי: זה לא קשור.
א' תמרי: התחלתי בזה, כי זה הנושא הקטן.
יוסף יצחק פריצקי: האם ברשות ההגבלים העיסקיים יש רק חמישה עובדים?
יוסף יצחק פריצקי: האם זה שיא כוח-האדם של הרשות להגבלים עיסקיים?
א' תמרי: למיטב ידיעתי, ואינני מטפל בזה, מלבד זאת היא שוכרת שירותים.
א' תמרי: יש לה כלכלנים ויש לה חוקרים בנפרד שהיא שוכרת.
איתן כבל: היא שוכרת כוחות לפי נושאים.
איתן כבל: א' תמרי: בנוגע לרשות הטבע והגנים, מדובר בהעברת עשרים מליון שקל מהרזרבה הכללית.
איתן כבל: בעקבות המשבר בתיירות שהתחיל באוקטובר, הרשות העריכה שבשנת 2001 תהיה ירידה על בסיס שנתי של 20% ברווחים.
איתן כבל: המצב בשטח הרבה יותר חמור.
איתן כבל: בתחילת השנה היתה ירידה של כ-50% עד 70%.
איתן כבל: אם תרצו פירוט, נמצאים פה אנשי הרשות והם ירחיבו.
איתן כבל: מדובר על ירידה של כ-50% בשלושת החודשים הראשונים - נכון?
איתן כבל: הצפי הוא, שירידה זו תימשך גם בשלושת החודשים הקרובים לפחות, ולא נראה פתרון באופק.